શિવાનંદ સ્વામીનો જન્મ અને તેમના પૂર્વાશ્રમ વિશે કોઈ માહિતી પ્રાપ્ત નથી, પરંતુ શ્રીજી મહારાજે સ્વયં તેને મોટેરા કર્યા છે. ગ. પ્ર. ૭૮ માં વચનામૃતમાં નોંધાયું છે કે, “આત્માનંદસ્વામી તથા યોગાનંદસ્વામી તથા ભગવદાનંદ સ્વામી તથા શિવાનંદસ્વામી એ ચાર જણાને રાજી થઈને હૃદયને વિષે ચરણારવિંદ દીધા અને એમ બોલ્યાં જે “જેમ મહાનુભાવાનંદ સ્વામી આદિક જે મોટેરા છે તે ભેળા આ ચાર પણ છે, માટે એમનું કોઈએ અપમાન કરવા દેશોમાં. વચનામૃતમાં નાના શિવાનંદ સ્વામીનો પણ એક પ્રશ્ન આવે છે સંપ્રદાયનાં એક મત મુજબ ગુણાતીતાનંદ સ્વામીના નાના ભાઈ સાધુ થયાં હતા. તેમનું નામ પણ “શિવાનંદ સ્વામી”હતું.